《送知府王大夫》
宋代·李新

一笑行抛汉水湄，野梅残雪照旌旗。
啼莺未与春先去，归骑犹呼雨自随。
干禄且优垂老姊，穷经自有起家儿。
后人觅得松岩石，先刻寒生送别诗。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。